Document ID: /roh_data/filtered/fineweb-2-filterrobots_roh.jsonl.gz/26275

Las teorias davart l'evoluziun, che Charles Darwin ha publitgà avant 150 onns, han chaschunà ina revoluziun scientifica e culturala e procurà per malchapientschas. Ils concepts da Darwin èn pauc pli tard vegnids applitgads da differents scienziads er per il svilup da l'umanitad. Da la maxima "evoluziun tras selecziun" han ils darwinists deducì la regla: mo il pli ferm surviva.
Dentant n'era quai segir betg en il senn da Darwin, che era ina persuna cun responsabladad sociala. Dal rest savain nus oz che il svilup cultural da l'uman na segua betg a las reglas da l'evoluziun.